आफ्नो मताधिकार प्रयोगको नाममा हामी ती दलाल पुँजीपतिले लगानी गरेका नेताहरुलाई अनुमोदन गरेर सत्तामा पु¥याउँछौं । यो प्रणालीले जनतामा निकै द्वेष र विभाजन ल्याएको छ । अमुक–अमुक पार्टीका कार्यकर्ता भएर यही बुर्जुवा चुनाव सफल पार्न र आफ्नो पार्टीलाई विजयी गराउन लड्ने–भिड्नेदेखि ज्यानसम्म गुमाउँछन् । यो पार्टीले राम्रो गर्छ कि त्यो नेताले राम्रो गर्छन् कि भनेर जनतामा भयानक भ्रम छ । तर त्यसो हुन सम्भव छैन । अनि भन्ने गर्छन् जुन गोरु आए पनि कानै चिरेको तर वास्तवमा व्यवस्थाले कान चिरेर पठाएको हुन्छ ।
